PATVIRTINTA

Lietuvos kino centro prie

Kultūros ministerijos direktoriaus

2020 m. lapkričio 27d. įsakymu Nr. V- 61

**NEPRIKLAUSOMO AUDITORIAUS IŠVADA**

**[Adresatas]**

**Nuomonė**

Mes atlikome **[audituojamo subjekto pavadinimas]** (toliau – Projekto vykdytojas) **[projekto kategorija, nurodyta Projekto valstybinio finansavimo sutartyje] [projekto pavadinimas]** (toliau – Projektas), kurio įgyvendinimo laikotarpis - nuo \_\_\_\_\_\_\_\_\_\_\_\_\_\_\_ iki\_\_\_\_\_\_\_\_\_\_\_, toliau pateikiamos Projekto įgyvendinimo faktinių išlaidų ataskaitos (toliau – ataskaita), auditą. Projekto vykdytojas ataskaitą parengė pagal **[sutarties data]** sutarties Nr. **[sutarties nr.]** ir jos priedų bei papildymų [**nurodyti jų datą ir Nr**.] (toliau – Projekto sutartis), pasirašytų su Lietuvos kino centru prie Kultūros ministerijos, sąlygas ir Kino kultūros sklaidos valstybinio finansavimo taisykles, patvirtintas Lietuvos Respublikos kultūros ministro 2018 m. lapkričio 16 d. įsakymu Nr. ĮV-812 (su visais vėlesniais jų pakeitimais) (toliau – Taisyklės).

Mūsų nuomone, Projekto vykdytojo ataskaita visais reikšmingais atžvilgiais yra parengta pagal Projekto sutarties ir jos priedų bei Taisyklių reikalavimus ir Lietuvos Respublikos buhalterinę apskaitą reglamentuojančius teisės aktus.

**Nuomonės pagrindas**

Auditą atlikome pagal tarptautinius audito standartus (TAS). Mūsų atsakomybė pagal šiuos standartus išsamiai apibūdinta šios išvados skyriuje „Auditoriaus atsakomybė už Projekto ataskaitos auditą“. Esame nepriklausomi nuo Projekto vykdytojo pagal etikos reikalavimus, kurie taikomi mūsų atliekamam Projekto ataskaitos auditui pagal Tarptautinių buhalterių etikos standartų valdybos išleistą Buhalterių profesionalų etikos kodeksą (toliau – TBESV kodeksas) ir Lietuvos Respublikos finansinių ataskaitų audito įstatymo reikalavimus, susijusius su auditu Lietuvos Respublikoje, ir įvykdėme kitus etikos reikalavimus, susijusius su šiais reikalavimais. Mes tikime, kad mūsų surinkti audito įrodymai yra pakankami ir tinkami auditoriaus nuomonei pagrįsti.

**Dalyko pabrėžimas – apskaitos principas ir ataskaitų platinimo bei naudojimo apribojimas**

Atkreipiame dėmesį, kad čia pateikta ataskaita yra parengta pagal Projekto sutarties ir jos priedų sąlygas bei Taisykles. Parengta ataskaita Projekto vykdytojas naudojasi, siekdamas pagrįsti, kad laikėsi aukščiau nurodytų Projekto sutarties ir jos priedų sąlygų bei Taisyklių reikalavimų. Todėl projekto įgyvendinimo faktinių išlaidų ataskaita gali būti netinkama naudoti kitais tikslais. Mūsų auditoriaus išvada bei kartu su ja pateikiama audito ataskaita yra skirtos tik Projekto vykdytojui ir Lietuvos kino centrui prie Kultūros ministerijos, todėl jos negali būti platinamos ir jų negali naudoti jokios kitos šalys. Dėl šio dalyko savo nuomonės nemodifikuojame.

**Projekto vykdytojo atsakomybė už Projekto ataskaitą**

Projekto vykdytojas atsako už Projekto išlaidų tinkamą apskaitą ir biudžeto lėšų panaudojimą bei Projekto ataskaitos parengimą pagal Projekto sutarties ir jos priedų sąlygas bei Taisyklių reikalavimus, ir tokią vidaus kontrolę, kokia, Projekto vykdytojo nuomone, yra būtina Projekto ataskaitai parengti be reikšmingų iškraipymų dėl apgaulės ar klaidos.

Už valdymą atsakingi asmenys privalo prižiūrėti Projekto vykdytojo rengiamos ataskaitos rengimo procesą.

# Auditoriaus atsakomybė už Projekto ataskaitos auditą

Mūsų tikslas yra gauti pakankamą užtikrinimą dėl to, ar Projekto ataskaita nėra reikšmingai iškraipyta dėl apgaulės ar klaidos, ir išleisti auditoriaus išvadą, kurioje pateikiama mūsų nuomonė. Pakankamas užtikrinimas – tai aukšto lygio užtikrinimas, o ne garantija, kad reikšmingą iškraipymą, jeigu jis yra, visada galima nustatyti per auditą, kuris atliekamas pagal tarptautinius audito standartus. Iškraipymai, kurie gali atsirasti dėl apgaulės ar klaidos, laikomi reikšmingais, jeigu galima pagrįstai numatyti, kad atskirai ar kartu jie gali turėti didelės įtakos vartotojų ekonominiams sprendimams, priimamiems remiantis Projekto ataskaita.

Atlikdami auditą pagal tarptautinius audito standartus, viso Projekto audito metu priėmėme profesinius sprendimus ir laikėmės profesinio skepticizmo principo. Mes taip pat:

-nustatėme ir įvertinome Projekto ataskaitos reikšmingo iškraipymo dėl apgaulės ar klaidos riziką, suplanavome ir atlikome audito procedūras kaip atsaką į tokią riziką ir surinkome pakankamų tinkamų audito įrodymų mūsų nuomonei pagrįsti. Reikšmingo iškraipymo dėl apgaulės neaptikimo rizika yra didesnė nei reikšmingo iškraipymo dėl klaidų neaptikimo rizika, nes apgaule gali būti sukčiavimas, klastojimas, tyčinis praleidimas, klaidingas aiškinimas arba vidaus kontrolių nepaisymas;

-supratome vidaus kontrolę, susijusią su Projekto ataskaitos auditu, kad galėtume suplanuoti konkrečiomis aplinkybėmis tinkamas audito procedūras, o ne tam, kad galėtume pareikšti nuomonę apie Projekto vykdytojo vidaus kontrolę;

-įvertinome taikomų apskaitos metodų tinkamumą ir Projekto vykdytojo vadovybės atliekamų apskaitinių įvertinimų ir jos atskleistos susijusios informacijos pagrįstumą;

-įvertinome bendrą Projekto ataskaitos pateikimą, struktūrą ir turinį, įskaitant atskleidimus, ir tai, ar Projekto ataskaitoje pateikti išlaidas pagrindžiantys sandoriai ir įvykiai taip, kad atitiktų teisingo pateikimo koncepciją.

Be visų kitų dalykų mes privalome informuoti už valdymą atsakingus Projekto vykdytojo asmenis apie audito apimtį ir atlikimo laiką bei reikšmingus audito pastebėjimus, įskaitant svarbius vidaus kontrolės trūkumus, jeigu juos nustatėme audito metu.

[Auditą atlikusio auditoriaus vardas, pavardė ir parašas]

[Auditoriaus išvados data]

[Auditą atlikusio auditoriaus adresas]

[Auditą atlikusio auditoriaus pažymėjimo Nr.]

[Audito įmonės pavadinimas*[[1]](#footnote-1)*]

[Audito įmonės pažymėjimo Nr.*[[2]](#footnote-2)*]

1. Nurodomas, jei auditorius dirba audito įmonėje. [↑](#footnote-ref-1)
2. Nurodomas, jei auditorius dirba audito įmonėje. [↑](#footnote-ref-2)